Frøydis Walstad

Frøydis Walstad (født 1954) er en norsk jazzvokalist. 

Hun startet sangkarrieren 16 år gammel. Sammen med bandet Fuge deltok hun i Trøndersk mesterskap i 1970. De kom på fjerdeplass i konkurransen.

I 1971 kom hun på andreplass i NRKs konkurranse «Talent 71». På det tidspunktet var hun fortsatt vokalist i bandet Fuge. 

Senere var hun i ett års tid med i trønderbandet Vikings, før hun flyttet til Ålesund i desember 1972. I Ålesund var hun først vokalist i bandet Combos, deretter i åttemannsbandet West Coast Swing som turnerte landet rundt med originale storbandarrangementer arrangert for åtte musikere. West Coast Swing hadde flere tv-opptredener og spilte flere ganger på Moldejazz og Sildajazz. I 1994 sang Frøydis Walstad med Blue Horn Jazzband på et jazzcruise på Nilen.

I 2004 ga hun ut debutplata In the wee small hours. Etter platedebuten turnerte hun i Midt- og Sør-Norge med sitt band Frøydis & Møre Jassforsyning. Andreas Lunnan spilte piano på denne turneen.

I tillegg til sangkarrieren skriver Frøydis Walstad sangtekster som hun også tonesetter selv.

 Referanser 

Kategori:Norske jazzvokalister
Kategori:Personer fra Trondheim kommune